H C Lumbyes Vej 17, 5500 Middelfart | Ejendomme | 13510 | Nybolig Ejendomsmægler
Store værelser Se billederne her
H C Lumbyes Vej 17 , Strib 5500 Middelfart
Kontantpris 2.195.000 Ejerudgift pr. md.2.391
Rummeligt fællesområde
Stor have, nem at holde
Villa i populært lukket vænge i gåafstand til alt
Mageskifte med landejendom nær Middelfart er muligt.
Villaen er placeret i en attraktiv udstykning i Strib med sikre stisystemer, der forbinder til skole, pasningsmuligheder, idrætshal og indkøbsmuligheder. For enden af den lukkede vej ligger et stort grønt område med bl.a. borde-/bænkesæt og bålplads og om vinteren kan man kælke der. Der er kun ca. 5 minutters cykeltur til vandet, hvor dagen kan sluttes af med udsigt ud over horisonten. Geografisk er man ca. 45 minutters kørsel fra Odense og der er let adgang til E45.
Man får her en rummelig villa på hele 146 kvm plus en udestue på 21 kvm. Villaen er opført i 1986 på en grund, er udgør hele 990 kvm, hvor man også finder den store dobbelte garage med et godt isoleret værksted, der opvarmes via solvarme.
Planløsningen er god og passer godt til et travlt familieliv. Det rummelige og imødekommende samlingspunkt består af køkken-alrum og stue/udestue i åben forbindelse, hvor familien kan være sammen på alle måder. Det funktionelle og lyse køkken er renoveret med nye bordplader og malede låger samt indbyggede hvidevarer. I alrummet kan man samles til måltiderne og i opholdsstuen kan der indrettes en god sofakrog. Der er direkte udgang til dels en sydvendt terrasse og dels den rummelige udestue, hvor sommeren kan forlænges betragteligt. Derudover er der udgang til en vestvendt og læfyldt terrasse, hvor aftensolen kan nydes og når duggen falder på kan markisen køres ud.
I forbindelse med køkkenet finder man den praktiske bryggersindgang med vaskefaciliteter. Værelsesafdelingen kommer man ud i fra stuen og her er et rummeligt soveværelse, 3 børneværelser samt 2 badeværelser. Fra det ene værelse er der udgang til den vestvendte terrasse.
Haven er lukket godt af og her kan man bevæge sig ugeneret rundt på den store græsplæne, der er prydet med frugttræer og andre dekorative buske og træer. Den er nem at holde og der er lagt ny flisebelægning med dræn og rist i indkørslen og rundt ved villaen.
Netto ekskl. ejerudgift 7.824